stanford-oval/wikipedia huggingface dataset:
สำนักพระราชวัง
ประวัติ > รัชกาลพระบาทสมเด็จพระปกเกล้าเจ้าอยู่หัว

ครั้นถึงรัชกาลพระบาทสมเด็จพระปกเกล้าเจ้าอยู่หัว ได้ทรงพระกรุณาโปรดกล้าฯ ให้โอนกรมธรรมการ กรมสังฆการี กรมราชบัณฑิต กรมกัลปนา และกรมศิลปากร ไปสังกัดกระทรวงธรรมการ และยุบฐานะกรมมหาดเล็กหลวงซึ่งแยกไปเป็นกรมพิเศษในรัชกาลที่ 6 ลงเป็นกรมสามัญสังกัดกระทรวงวังตามเดิม
ต่อมาเมื่อประเทศสยามได้มีการเปลี่ยนแปลงการปกครองจากระบอบสมบูรณาญาสิทธิราชมาเป็นระบอบประชาธิปไตย อันมีพระมหากษัตริย์เป็นประมุขแล้ว พระบาทสมเด็จพระปกเกล้าเจ้าอยู่หัว จึงทรงประกาศพระบรมราชโองการ ณ วันที่ 2 กรกฎาคม พ.ศ. 2475 ให้เปลี่ยนชื่อ "กระทรวงวัง" เป็น "ศาลาว่าการพระราชวัง" แต่ครั้งถึงวันที่ 9 ธันวาคม พ.ศ. 2476 ก็กลับมามีฐานะเป็นกระทรวงขึ้นใหม่ตามพระราชบัญญัติปรับปรุงกระทรวงทบวงกรม พุทธศักราช 2476 และมี "รัฐมนตรีว่าการกระทรวงวัง" เป็นเจ้ากระทรวง ซึ่งในพระราชบัญญัติปรับปรุงกระทรวงทบวงกรมฉบับดังกล่าวนี้ ได้ตัดทอนส่วนราชการในกระทรวงวังออกเหลือ 7 กรม ได้แก่
สำนักงานเลขานุการรัฐมนตรี
สำนักงานปลัดกระทรวง
กรมทหารรักษาวัง
กรมพระคลังข้างที่
กรมมหาดเล็กหลวง
กรมราชเลขานุการในพระองค์
กรมวัง
ประวัติ > สำนักพระราชวัง

ต่อมาเมื่อวันที่ 10 สิงหาคม พ.ศ. 2478 ได้มีพระราชบัญญัติปรับปรุงกระทรวงทบวงกรม แก้ไขเพิ่มเติม พุทธศักราช 2478 โดยพระราชบัญญัติฉบับนี้เอง ได้เปลี่ยนฐานะของกระทรวงวังลงเป็นทบวง มีฐานะเป็นกรม เทียบเท่าทบวง มีชื่อว่า "สำนักพระราชวัง" และให้อยู่ในบังคับบัญชาของรัฐมนตรีโดยตรง มีเลขาธิการพระราชวัง (ระดับ 11 เทียบเท่าปลัดกระทรวง) รับผิดชอบในการบริหารราชการ สำหรับกรมในสังกัดก็ยุบลงเป็นกองบ้าง แผนกบ้าง เว้นบางกรมไปสังกัดกระทรวงอื่น เช่น
กรมทหารรักษาวัง โอนไปสังกัด กระทรวงกลาโหม (ปัจจุบันได้แก่กองพันทหารราบที่ 3 กรมทหารราบที่ 1 มหาดเล็กรักษาพระองค์ ในพระบาทสมเด็จพระมงกุฎเกล้าเจ้าอยู่หัว สังกัดกรมทหารราบที่ 1 มหาดเล็กรักษาพระองค์ กองทัพบก)
กรมราชเลขานุการในพระองค์ แยกไปตั้งเป็นทบวงการเมืองอิสระมีฐานะเทียบกรมเรียกว่า "สำนักราชเลขานุการในพระองค์" ต่อมาเปลี่ยนนามเป็น "สำนักราชเลขาธิการ"'
นอกจากนี้ยังได้โอนราชการในหน้าที่ต่าง ๆ อีกหลายหน้าที่ไปสังกัดกรมอื่น เช่น โอนงานในหน้าที่การช่างที่เรียกว่า "กรมวังนอก" ตลอดจนงานที่เกี่ยวกับนาฏศิลป์และดุริยางคศิลป์ อันได้แก่กองพิณพาทย์หลวง กองดุริยางค์หลวง โขนหลวงและละครหลวง ไปสังกัดกรมศิลปากร กระทรวงธรรมการ (ต่อมาเปลี่ยนชื่อเป็นกระทรวงศึกษาธิการ)
เมื่อได้ยุบกระทรวงวังเป็นสำนักพระราชวังแล้ว ได้มีพระราชกฤษฎีกาแบ่งส่วนราชการตามความจำเป็นและเหมาะสมแก่การปฏิบัติภารกิจหลายครั้ง ในช่วงเวลาที่พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ยังทรงพระเยาว์และประทับอยู่ในต่างประเทศ ได้มีการพิจารณาเห็นว่าภารกิจของสำนักพระราชวังมีน้อย ก็ปรับปรุงหนักไปทางตัดทอน ครั้นต่อมาเมื่อพระบาทสมเด็จพระมหาภูมิพลอดุลยเดชมหาราช บรมนาถบพิตร บรรลุพระราชนิติภาวะ และเสด็จฯ นิวัติมาประทับในราชอาณาจักรเป็นการถาวรเมื่อวันที่ 2 ธันวาคม พ.ศ. 2494 และได้บริหารราชการในฐานะพระประมุขแล้ว รัฐบาลก็เห็นความจำเป็นที่จะต้องเพิ่มทั้งปริมาณและคุณภาพให้มากขึ้น เพื่อเพียงพอที่จะสนองรองรับพระราชกรณียกิจได้
ตามพระราชกฤษฎีกาจัดวางระเบียบราชการในสำนักพระราชวังและสำนักราชเลขานุการในพระองค์ พุทธศักราช 2478 ฉบับลงวันที่ 14 สิงหาคม พ.ศ. 2478 ได้กำหนดให้มีกองในสังกัด 4 กอง ได้แก่
1. สำนักงานเลขานุการ (4 แผนก)
แผนกสารบรรณ
แผนกหมายและทะเบียน
แผนกคลัง
แผนกพัสดุ
2. กองมหาดเล็ก (3 แผนก)
แผนกกลาง
แผนกรับใช้
แผนกชาวที่
3. กองวังและพระราชพิธี (3 แผนก)
แผนกตำรวจวัง
แผนกพระราชพิธี
แผนกพระราชพาหนะ
4. สำนักงานพระคลังข้างที่ (ไม่มีการแบ่งหน่วยงานในสังกัด)
ต่อมาได้มีพระราชบัญญัติระเบียบบริหารราชการในพระองค์ พ.ศ. 2560 ประกาศในราชกิจจานุเบกษา เมื่อวันที่ 1 พฤษภาคม พ.ศ. 2560 ให้มีการจัดระเบียบบริหารราชการในพระองค์ และมีพระราชกฤษฎีกาจัดระเบียบราชการและการบริหารงานบุคคลของราชการในพระองค์ พ.ศ. 2560 กำหนดให้มี "สำนักพระราชวัง" มีหน้าที่เกี่ยวกับราชการในพระองค์ทั่วไป การเลขานุการในพระองค์ การจัดการพระราชวังและงานพระราชพิธี การดูแลรักษาทรัพย์สินของพระมหากษัตริย์และการอื่นตามพระราชอัธยาศัย
การจัดแบ่งหน่วยงานภายในและฝ่ายธุรกรรมต่าง ๆ > หลังปี พ.ศ. 2560

ในปี พ.ศ. 2560 ได้มีพระราชกฤษฎีกาจัดระเบียบราชการและการบริหารงานบุคคลของราชการในพระองค์ พ.ศ. 2560 กำหนดให้มีส่วนราชการ ดังนี้
ศาลาว่าการสำนักพระราชวัง ภายหลังเป็นกรมบังคับการสำนักพระราชวัง
กรมราชเลขานุการในพระองค์
กรมกิจการในพระบรมวงศานุวงศ์
กรมมหาดเล็ก
กรมสนับสนุน
กรมกิจการพิเศษ
ส่วนราชการอื่นตามที่กำหนดโดยประกาศสำนักพระราชวัง
ต่อมาในปี พ.ศ. 2565 ได้มีพระราชกฤษฎีกาฯ ฉบับที่ 2 โดยกำหนดส่วนราชการในสำนักพระราชวัง ดังนี้
สำนักงานผู้บังคับบัญชาสำนักพระราชวัง
กรมบังคับการสำนักพระราชวัง
กรมมหาดเล็ก 904
กรมกิจการในสมเด็จพระนางเจ้าฯ พระบรมราชินี
กรมสนับสนุน
กรมราชเลขานุการในพระองค์
กรมกิจการในพระบรมวงศานุวงศ์
กรมกิจการพิเศษ
ส่วนราชการอื่นตามที่กำหนดโดยประกาศสำนักพระราชวัง
ผู้บริหาร > เสนาบดีกระทรวงวัง

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายพระนาม/รายนาม | เริ่มวาระ | สิ้นสุดวาระ | หมายเหตุ |
| 1 |  | พระเจ้าบรมวงศ์เธอ กรมหลวงประจักษ์ศิลปาคม | พ.ศ. 2438 | 25 สิงหาคม พ.ศ. 2439 | - |
| 2 |  | พระเจ้าบรมวงศ์เธอ กรมหมื่นมหิศรราชหฤทัย | 25 สิงหาคม พ.ศ. 2439 | 31 สิงหาคม พ.ศ. 2439 | ผู้แทนเสนาบดีกระทรวงวัง |
| 2 |  | พระเจ้าบรมวงศ์เธอ กรมหมื่นมหิศรราชหฤทัย | 1 กันยายน พ.ศ. 2439 | 18 กันยายน พ.ศ. 2441 | เสนาบดีกระทรวงวัง |
| 3 |  | พระเจ้าบรมวงศ์เธอ กรมขุนพิทยลาภพฤฒิธาดา | 19 กันยายน พ.ศ. 2541 | 9 มิถุนายน พ.ศ. 2448 | - |
| - |  | พระยาเพ็ชรพิไชย (เจิม อมาตยกุล) | 10 มิถุนายน พ.ศ. 2448 | 12 มิถุนายน พ.ศ. 2448 | รักษาราชการแทนเสนาบดีกระทรวงวัง |
| 4 |  | สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ | 13 มิถุนายน พ.ศ. 2448 | กุมภาพันธ์ พ.ศ. 2452 | - |
| - |  | พระเจ้าบรมวงศ์เธอ กรมพระสมมตอมรพันธุ์ | กุมภาพันธ์ พ.ศ. 2452 | 24 พฤษภาคม พ.ศ. 2453 | รักษาราชการแทนเสนาบดีกระทรวงวัง |
| - |  | เจ้าพระยาธรรมาธิกรณาธิบดี (หม่อมราชวงศ์ปุ้ม มาลากุล) | กุมภาพันธ์ พ.ศ. 2452 | 24 พฤษภาคม พ.ศ. 2453 | รักษาราชการแทนเสนาบดีกระทรวงวัง |
| 5 |  | พระเจ้าบรมวงศ์เธอ กรมหลวงสรรพสิทธิประสงค์ | 25 พฤษภาคม พ.ศ. 2453 | 14 เมษายน พ.ศ. 2456 | - |
| 6 |  | เจ้าพระยาธรรมาธิกรณาธิบดี (หม่อมราชวงศ์ปุ้ม มาลากุล) | 15 เมษายน พ.ศ. 2456 | 23 กรกฎาคม พ.ศ. 2469 | - |
| 7 |  | เจ้าพระยาวรพงศ์พิพัฒน์ (หม่อมราชวงศ์เย็น อิศรเสนา) | 24 กรกฎาคม พ.ศ. 2469 | 31 มีนาคม พ.ศ. 2470 | ผู้รั้งตำแหน่งเสนาบดีกระทรวงวัง |
| 7 |  | เจ้าพระยาวรพงศ์พิพัฒน์ (หม่อมราชวงศ์เย็น อิศรเสนา) | 1 เมษายน พ.ศ. 2470 | พ.ศ. 2475 | เสนาบดีกระทรวงวัง |
ผู้บริหาร > ผู้สำเร็จราชการพระราชวัง

ต่อมามีการเปลี่ยนแปลงการปกครอง วันที่ 2 กรกฎาคม พ.ศ. 2475 จึงเปลี่ยนชื่อ "กระทรวงวัง" เป็น "ศาลาว่าการพระราชวัง"
| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | รายนาม | เริ่มวาระ | สิ้นสุดวาระ |
| 1 |  | เจ้าพระยาวรพงศ์พิพัฒน์ (หม่อมราชวงศ์เย็น อิศรเสนา) | พ.ศ. 2475 | พ.ศ. 2476 |
ผู้บริหาร > รัฐมนตรีว่าการกระทรวงวัง

วันที่ 9 ธันวาคม พ.ศ. 2476 กลับมามีฐานะเป็นกระทรวงขึ้นใหม่ตามพระราชบัญญัติปรับปรุงกระทรวงทบวงกรม พุทธศักราช 2476
| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | รายนาม | เริ่มวาระ | สิ้นสุดวาระ |
| 1 |  | เจ้าพระยาวรพงศ์พิพัฒน์ (หม่อมราชวงศ์เย็น อิศรเสนา) | พ.ศ. 2476 | พ.ศ. 2477 |
ผู้บริหาร > เลขาธิการพระราชวัง

หลังจากการปรับปรุงฐานะเป็นสำนักพระราชวัง เมื่อ พ.ศ. 2478 ผู้ดำรงตำแหน่งเลขาธิการพระราชวัง ได้แก่
| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | รายนาม | เริ่มวาระ | สิ้นสุดวาระ |
| 1 |  | พระยาชาติเดชอุดม (หม่อมราชวงศ์โป๊ะ มาลากุล) | 1 เมษายน พ.ศ. 2478 | 31 มกราคม พ.ศ. 2490 |
| 2 |  | พลตรี หม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์) | 1 กุมภาพันธ์ พ.ศ. 2490 | 6 สิงหาคม พ.ศ. 2509 |
| 3 |  | ดร.กัลย์ อิศรเสนา ณ อยุธยา | 7 สิงหาคม พ.ศ. 2509 | 23 พฤศจิกายน พ.ศ. 2521 |
| 4 |  | พูนเพิ่ม ไกรฤกษ์ | 24 พฤศจิกายน พ.ศ. 2521 | 27 กรกฎาคม พ.ศ. 2530 |
| 5 |  | แก้วขวัญ วัชโรทัย | 28 กรกฎาคม พ.ศ. 2530 | 15 กันยายน พ.ศ. 2559 |
| 6 |  | รองศาสตราจารย์ ดร. จิรายุ อิศรางกูร ณ อยุธยา | 23 กันยายน พ.ศ. 2559 | 12 มีนาคม พ.ศ. 2561 |
| 7 |  | พลอากาศเอก สถิตย์พงษ์ สุขวิมล | 12 มีนาคม พ.ศ. 2561 | ปัจจุบัน |
ดูเพิ่ม

กรมราชเลขานุการในพระองค์
สำนักงานทรัพย์สินพระมหากษัตริย์
แหล่งข้อมูลอื่น

เว็บไซต์หน่วยราชการในพระองค์ เก็บถาวร 2019-08-01 ที่ เวย์แบ็กแมชชีน
เว็บไซต์สำนักพระราชวัง 1
เว็บไซต์สำนักพระราชวัง 2 เก็บถาวร 2008-02-09 ที่ เวย์แบ็กแมชชีน
ข้อมูลของสำนักพระราชวัง เก็บถาวร 2019-08-24 ที่ เวย์แบ็กแมชชีน
| ด ค กส่วนราชการในพระองค์ |
| --- | --- |
สำนักพระราชวัง • หน่วยบัญชาการถวายความปลอดภัยรักษาพระองค์  • สำนักงานองคมนตรี
| ด ค กตำแหน่งในคณะรัฐมนตรีไทย |
| --- | --- | --- |
| หัวหน้ารัฐบาล |  นายกรัฐมนตรี  รองนายกรัฐมนตรี  |  |
| รัฐมนตรีว่าการ |  กระทรวงกลาโหม  กระทรวงการคลัง  กระทรวงการต่างประเทศ  กระทรวงการท่องเที่ยวและกีฬา  กระทรวงการพัฒนาสังคมและความมั่นคงของมนุษย์  กระทรวงการอุดมศึกษา วิทยาศาสตร์ วิจัยและนวัตกรรม  กระทรวงเกษตรและสหกรณ์  กระทรวงคมนาคม  กระทรวงดิจิทัลเพื่อเศรษฐกิจและสังคม  กระทรวงทรัพยากรธรรมชาติและสิ่งแวดล้อม  กระทรวงพลังงาน  กระทรวงพาณิชย์  กระทรวงมหาดไทย  กระทรวงยุติธรรม  กระทรวงแรงงาน  กระทรวงวัฒนธรรม  กระทรวงศึกษาธิการ  กระทรวงสาธารณสุข  กระทรวงอุตสาหกรรม  สำนักนายกรัฐมนตรี  |  |
| รัฐมนตรีช่วยว่าการ |  กระทรวงกลาโหม  กระทรวงการคลัง  กระทรวงการต่างประเทศ  กระทรวงการท่องเที่ยวและกีฬา  กระทรวงการพัฒนาสังคมและความมั่นคงของมนุษย์  กระทรวงเกษตรและสหกรณ์  กระทรวงคมนาคม  กระทรวงพาณิชย์  กระทรวงมหาดไทย  กระทรวงยุติธรรม  กระทรวงแรงงาน  กระทรวงวัฒนธรรม  กระทรวงศึกษาธิการ  กระทรวงสาธารณสุข  กระทรวงอุตสาหกรรม  |  |
| ตำแหน่งในอดีต |  รัฐมนตรีลอย  ทบวงมหาวิทยาลัย  กระทรวงพัฒนาการแห่งชาติ  กระทรวงวิทยาศาสตร์และเทคโนโลยี  กระทรวงวัง  |  |
ตราพระมหาเทพทรงพระนนทิการ เครื่องหมายราชการแห่งกระทรวงวังในอดีต
นโยบายเกษตรร่วม

นโยบายเกษตรร่วม (อังกฤษ: Common Agricultural Policy, ย่อ: CAP) เป็นระบบเงินอุดหนุนและโครงการการเกษตรของสหภาพยุโรป มีงบประมาณ 48% ของสหภาพยุโรป หรือคิดเป็นมูลค่า 49,800 ล้านยูโรใน พ.ศ. 2549
นโยบายเกษตรร่วมเป็นการประสานกันของการจ่ายเงินอุดหนุนโดยตรงแก่พืชผลและที่ดิน ซึ่งอาจเพาะปลูกขึ้นด้วยกลไกสนับสนุนราคา รวมทั้งราคาประกันขั้นต่ำ ภาษีศุลกากรขาเข้าและโควตาของสินค้าบางชนิดจากนอกสหภาพยุโรป การปฏิรูประบบปัจจุบันกำลังดำเนินอยู่เพื่อลดการควบคุมการนำเข้าและโอนเงินอุดหนุนการพิทักษ์ที่ดินแทนการผลิตพืชผลบางชนิดโดยเฉพาะ (ดำเนินจาก พ.ศ. 2547 ถึง 2555) การนำแผนการไปปฏิบัติในรายละเอียดแตกต่างกันไปในบรรดาประเทศสมาชิกสหภาพยุโรป
เป้าหมายของนโยบายการเกษตรร่วม คือ การจัดหามาตรฐานการครองชีพตามความเหมาะสมแก่เกษตรกร จัดหาอาหารคุณภาพในราคาที่เป็นธรรมแก่ผู้บริโภค และเพื่อรักษามรดกชนบท
แหล่งข้อมูลอื่น

European Union: Agriculture
รายชื่อเครื่องบินพระที่นั่งในพระบรมวงศานุวงศ์ไทย

นี่คือรายชื่อเครื่องบินพระที่นั่งใน พระบาทสมเด็จพระวชิรเกล้าเจ้าอยู่หัว สมเด็จพระนางเจ้าสุทิดา พัชรสุธาพิมลลักษณ พระบรมราชินี และพระบรมวงศานุวงศ์
พระเจ้าธรรมเจดีย์

| พระเจ้าธรรมเจดีย์  ဓမ္မစေတီ |
| --- | --- |
จารึกพระเจ้าธรรมเจดีย์ เจดีย์ชเวดากอง ย่างกุ้ง
กษัตริย์ แห่ง อาณาจักรหงสาวดี
ครองราชย์: ค.ศ. 1471–1492
ก่อนหน้า: พระนางเชงสอบู
ถัดไป: พญารามที่ 2

ประสูติ: พฤศจิกายน/ธันวาคม ค.ศ. 1409
สวรรคต: ค.ศ. 1492 พะโค
คู่อภิเษก: มิปาคาธอ
พระราชบุตร: พญารามที่ 2
ศาสนา: พุทธศานานิกายเถรวาท
พระเจ้าธรรมเจดีย์ (พม่า: ဓမ္မစေတီ, ออกเสียง: [dəma̰zèdì]; ราว ค.ศ. 1409–1492) กษัตริย์องค์ที่ 16 แห่ง อาณาจักรหงสาวดี ครองสิริราชสมบัติระหว่างปี ค.ศ. 1471 ถึง 1492 เป็นหนึ่งในผู้ปกครองที่มีความรู้ความสามารถมากที่สุดในประวัติศาสตร์ของพม่าและมอญ โดยกล่าวกันว่าพระองค์เป็นกษัตริย์ที่ยิ่งใหญ่ที่สุดในบรรดากษัตริย์หงสาวดีทั้งหมด เดิมพระองค์เป็นพระภิกษุมีสมณศักดิ์ว่า พระมหาปิฎกธร และเป็นผู้ต้านทานอำนาจของอาณาจักรอังวะ ในวัยเยาว์พระองค์เป็นที่ปรึกษาที่เชื่อถือได้และเป็นพระโอรสบุญธรรมของพระนางเชงสอบู เมื่อพระชนมายุได้ 48 พรรษา พระองค์พร้อมลูกศิษย์ได้แอบไปช่วยพระนางเชงสอบูจากกรุงอังวะกลับมายัง กรุงหงสาวดี แต่เพราะความละอายในการกระทำดังกล่าวซึ่งอาจเข้าข่ายล่วงละเมิดพระธรรมวินัย ทำให้พระองค์ตัดสินพระทัยลาสิกขา พระนางเชงสอบูจึงยกพระธิดาพระองค์หนึ่งให้อภิเษกสมรสพร้อมกับตั้งให้พระองค์เป็นรัชทายาท เนื่องจากราชวงศ์ในขณะนั้นไร้เชื้อพระวงศ์ที่เป็นผู้ชาย เมื่อพระนางเชงสอบูสละราชบัลลังก์ องค์รัชทายาทได้ขึ้นสืบราชบัลลังก์ต่อมาเป็น พระเจ้าธรรมเจดีย์
โดยในช่วงรัชสมัยของพระองค์นับได้ว่าราชอาณาจักรหงสาวดีเจริญรุ่งเรืองในทุกด้าน ถือเป็นยุคทองของอาณาจักรมอญ ภายใต้การปกครองที่ชาญฉลาดของพระองค์ ราชอาณาจักรของพระองค์เงียบสงบและได้รับประโยชน์อย่างมากจากการค้าขายกับต่างชาติ ซึ่งแตกต่างจากอาณาจักรคู่ขัดแย้งอย่างอาณาจักรอังวะ รัชสมัยของพระองค์ถือเป็นช่วงเวลาแห่งสันติสุข ทรงเป็นผู้ปกครองที่อ่อนโยนและมีชื่อเสียงในด้านภูมิปัญญาของพระองค์ ตามพงศาวดารเมื่อครั้งพระองค์ยังมีพระชนม์ชีพอยู่ อาณาจักรของพระองค์กลายเป็นศูนย์กลางที่มีชื่อเสียงของพุทธศานานิกายเถรวาทและมีสายสัมพันธ์ใกล้ชิดกับศรีลังกา พระองค์ได้ส่งสมณทูตไปยังพุทธคยา พร้อมกับปฏิรูปศาสนาครั้งใหญ่ภายหลังแพร่กระจายไปทั่วประเทศ พระองค์ยังรักษาความสัมพันธ์ที่เป็นมิตรกับยูนนาน
นักประวัติศาสตร์ ดี.จี.อี. ฮอลล์ กล่าวไว้ว่า "พระองค์เป็นผู้ปกครองชาวพุทธที่ยอดเยี่ยม มีการชำระและปฏิรูปศาสนา ภายใต้การปกครองของพระองค์อาณาจักรมอญมีอารยธรรมที่เจริญรุ่งเรืองและโดดเด่น แตกต่างอย่างมากกับความวุ่นวายและความป่าเถื่อนของอาณาจักรอังวะ"
พระเจ้าธรรมเจดีย์เสด็จสวรรคตเมื่อ ค.ศ. 1492 ขณะพระชนมายุถึง 83 พรรษา พระองค์ได้รับการยกย่องเป็นนักบุญและมีการสร้างพระเจดีย์ขึ้นเหนือพระบรมอัฐิของพระองค์ พระโอรสองค์โตของพระองค์สืบสิริราชสมบัติต่อเป็น พญารามที่ 2
ช่วงเวลา

พงศาวดารฉบับต่าง ๆ ที่บันทึกเหตุการณ์ในช่วงชีวิตของพระองค์
| พงศาวดาร | พระราชสมภพ–สวรรคต | พรรษา | รัชกาล | ระยะเวลารัชกาล | อ้างอิง |
| --- | --- | --- | --- | --- | --- |
| มหาราชวงศ์ และ มหาราชวงศ์ ฉบับหอแก้ว (พงศาวดารพม่า) | ไม่ได้บันทึก | ไม่ได้บันทึก | 1470/71–1491/92 | 21 |  |
| พงศาวดารหงสาวดี (พงศาวดารมอญ) | ป. 1420–1491/92 | 71 | 1470/71–1491/92 | 21 |  |
| พงศาวดารมอญฉบับชเวนอ (พงศาวดารมอญ) | ป. 1417–1491/92   และ   ป. พฤศจิกายน 1409 – 1491/92 | 74   และ   ~82 | 1470/71–1491/92 | 27 |  |
ดูเพิ่ม

ระฆังพระเจ้าธรรมเจดีย์
จารึกกัลยานี
โมบิลสูทกันดั้มซี้ด C.E.73 สตาร์เกเซอร์

โมบิลสูทกันดั้มซี้ด C.E.73 สตาร์เกเซอร์ (อังกฤษ: Gundam SEED C.E.73 Stargazer) เป็นเนื้อเรื่องไซด์สตอรี่อีกภาคหนึ่งของซีรีส์ กันดั้มซี้ด (Gundam SEED) ซึ่งทางบริษัทซันไรส์ได้นำมาลงเป็น "ONA" (Original Net Animation) เป็นการฉายทางเน็ตโดยการโหลดมาชม) ซึ่งเนื้อเรื่องจะเป็นช่วงเวลาตอนที่ยูนิอุสเซเว่นตกใน กันดั้มซี้ดเดสทินี (Gundam SEED Destiny) และจะสื่อไปในอีกรูปแบบหนึ่งที่ผู้ชมไม่เคยได้รับทราบมาก่อน
อนิเมะเรื่องนี้ได้ออกตอนแรกไปแล้วเมื่อวันที่ 14 กรกฎาคม 2549และได้มีการจำหน่ายดีวีดีในช่วงเดือนพฤศจิกายน 2549 ที่ ประเทศญี่ปุ่น ซึ่งภายในแผ่นนอกจากจะมี "โมบิลสูทกันดั้มซี้ด C.E.73 สตาร์เกเซอร์" แล้วยังมี "โมบิลสูทกันดั้มซี้ด เอ็มเอสวี แอสเทรย์" (Gundam Seed MSV Astray) ซึ่งเป็น OVA ขนาดสั้นแถมมาอีกด้วย
เนื้อเรื่องย่อ

หลังจากการตกของยูนิอุสเซเว่นตามเนื่อเรื่องหลักของภาค กันดั้มซี้ดเดสทินี กองทัพโลกได้จัดกำลังพลออกไปช่วยเหลือเหล่าผู้คนที่รับเคราะห์จากวินาศภัยครั้งนี้ ในขณะเดียวกัน เซเลเน่ แมคกริฟ พนักงานของหน่วยงานบุกเบิกอวกาศ DSSD (Deep Space Survey and Development Organization) ก็หาทางกลับไปยังสถานีอวกาศของทาง DSSD เพื่อทำการทดสอบโมบิลสูทรุ่น 401 หรือที่รู้จักกันภายหลังว่า "สตาร์เกเซอร์ (GSX-401FW Stargazer)" เพื่อใช้ในการสำรวจอวกาศ
อีกด้านหนึ่งกองกำลังอิสระที่ 81 หรือ "แฟมทอมเพน" (Phantom Pain) ก็ได้ส่งทีมของ สเวน คาล บายันผู้ขับโมบิลสูท "สไตรค์ นัวร์" (GAT-X105E Strike Noir) ให้นำลูกทีมอีกสองคนที่ขับ "บลูดูเอล" (GAT-X1022 Blu Duel) และ "เวอร์เด้บัสเตอร์" (GAT-X103AP Verde Buster) ไปต่อต้านการโจมตีจากกองกำลังที่คาดว่าจะเป็นทหารของซาฟต์ที่บุกเข้าโจมตีสถานที่ต่างๆ ในระหว่างที่โลกเกิดความสับสันวุ่นวาย คนทั้งสองที่เหมือนจะไม่ได้เกี่ยวข้องอะไรกัน แต่สุดท้ายด้วยการชี้นำของชะตากรรมและผู้เฝ้ามองดาวทำให้คนทั้งสองต้องมาพบกันในที่สุด
รายชื่อตัวละคร

สเวน คาล บายัน (Sven Cal Bayan) พากย์โดย โอโนะ ไดสุเกะ
มูดี้ โฮลครอฟท์ (Mudie Holcroft) พากย์โดย ซาโต้ รินะ
ชามส์ โคซา (Shams Couza) พากย์โดย คามิยะ ฮิโรชิ, มิยาโนะ มาโมรุ (เฉพาะตอนที่ 3 ในฉบับ ONA เนื่องจากคามิยะ ฮิโรชิเข้าโรงพยาบาล)
เซเลเน่ แมคกริฟ(Selene McGriff) พากย์โดย โอฮาระ ซายากะ
เอ็ดมันด์ ดู โคลส (Edmund du Clos) พากย์โดย นากาตะ โจจิ
โซล ริวเน่ ลังก์ (Sol Ryuune L'ange) พากย์โดย ฟุคุยามะ จุน
รายชื่อโมบิลสูท

สไตรค์นัวร์ (GAT-X105E Strike Noir)
บลูดูเอล (GAT-X1022 Blu Duel)
เวอร์เด้บัสเตอร์ (GAT-X103AP Verde Buster)
สตาร์เกเซอร์ (GSX-401FW Stargazer)
เพลง

เพลงจบ (Ending Song)
Stargazer ~Hoshi No Tobira~ (Door Of The Stars หรือ "ประตูแห่งดวงดาว") ร้องโดย เนงิชิ ซาโทริ
ดูเพิ่ม

รายชื่อตัวละครใน Cosmic Era
รายชื่อโมบิลซูทใน Cosmic Era
แหล่งข้อมูลอื่น

SEED Stargazer เว็บไซต์หลัก
เนงิชิ ซาโตริ
วาฬเพชฌฆาตแปลง

| วาฬเพชฌฆาตแปลง |
| --- | --- |


ขนาดเมื่อเทียบกับมนุษย์
สถานะการอนุรักษ์
 ไม่มีข้อมูล  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
อันดับฐาน:: Cetacea
วงศ์:: Delphinidae
สกุล:: Pseudorca Reinhardt, 1862
สปีชีส์:: P.  crassidens
ชื่อทวินาม
Pseudorca crassidens (Owen, 1846)


แผนที่การกระจายพันธุ์
ชื่อพ้อง
 Phocaena crassidens Owen, 1846  Orca meridionalis Flower, 1864  Pseudorca meridionalis (Flower, 1865)  Orca destructor Cope, 1866  Globicephalus grayi Burmeister, 1869  Pseudorca meditarranea Giglioli, 1882 
วาฬเพชฌฆาตแปลง หรือ วาฬเพชฌฆาตเทียม หรือ วาฬเพชฌฆาตดำ หรือ โลมาเพชฌฆาตแปลง (อังกฤษ: False killer whale; ชื่อวิทยาศาสตร์: Pseudorca crassidens) สัตว์เลี้ยงลูกด้วยนมในทะเลชนิดหนึ่ง ในวงศ์โลมามหาสมุทร (Delphindae)ในขณะที่ชนิดอื่น ๆ สูญพันธุ์ไปหมดแล้ว
เป็นวาฬมีฟัน หรือโลมาขนาดใหญ่ชนิดหนึ่ง  จัดเป็นเพียงชนิดเดียวเท่านั้นที่อยู่ในสกุล Pseudorca ที่ยังสืบเผ่าพันธุ์มาจนถึงปัจจุบัน เพาะในขณะที่ชนิดอื่น ๆ สูญพันธุ์ไปหมดแล้ว
มีลักษณะลำตัวยาวสีดำคล้ายกันมากกับวาฬนำร่องครีบสั้น (Globicephala macrorhynchus) ต่างกันที่ลักษณะครีบหลังตั้งอยู่กึ่งกลางลำตัว (วาฬนำร่องครีบสั้นจะตั้งเยื้องมาทางส่วนหัว) และส่วนหัวไม่โหนกมากปลาวาฬนำร่องครีบสั้นสีดำทั้งตัว ส่วนท้องจะเทาจางเล็กน้อยครีบข้างโค้งหักข้อศอกเรียวยาวค่อนข้างแหลม หน้าผากกลมมนไม่มีจะงอยปาก มีจำนวนฟันทั้งหมด 7-12 คู่ ในปาก
มีขนาดโตเต็มที่ยาวถึง 6 เมตร ลูกแรกเกิดยาว 1.5-2 เมตร การตั้งท้องใช้เวลา 12-14 เดือน นอกจากนี้แล้วในธรรมชาติยังพบมีการผสมข้ามพันธุ์กับโลมาปากขวด (Tursiops truncatus) ด้วย โดยลูกที่ได้เรียกว่า "วูลฟิน"
เป็นโลมาที่พบกระจายพันธุ์ทั่วทั้งโลก โดยมากจะอยู่รวมเป็นฝูงในทะเลใกล้ชายฝั่ง ในประเทศไทยมีรายงานพบในหลายจังหวัดทั้งในอ่าวไทยและฝั่งทะเลอันดามัน และจัดเป็นสัตว์ป่าคุ้มครองประเภทที่ 1
แหล่งข้อมูลอื่น

ข้อมูลที่เกี่ยวข้องกับ Pseudorca crassidens ที่วิกิสปีชีส์
บูกิตกายูฮีตัม

| บูกิตกายูฮีตัม Bukit Kayu Hitam |
| --- | --- |
เมือง
การถอดเสียงอักษรอื่น
 • ยาวี: بوکيت کايو هيتم
 • จีน: 黑木山 (ตัวย่อ)  黑木山 (ตัวเต็ม)  Hēimùshān (พินอิน)
 • ทมิฬ: புக்கிட் காயூ ஈத்தாம் Pukkiṭ Kāyū Īttām (ปริวรรต)
ด่านบูกิตกายูฮีตัม
thแผนที่แบบโต้ตอบแสดงที่ตั้งของบูกิตกายูฮีตัม
บูกิตกายูฮีตัมที่ตั้งของบูกิตกายูฮีตัมในรัฐเกอดะฮ์แสดงแผนที่รัฐเกอดะฮ์บูกิตกายูฮีตัมที่ตั้งในประเทศมาเลเซียแสดงแผนที่ประเทศมาเลเซีย
พิกัด: 6°30′34.92″N 100°25′13.44″E﻿ / ﻿6.5097000°N 100.4204000°E﻿ / 6.5097000; 100.4204000
ประเทศ:  มาเลเซีย
รัฐ:  รัฐเกอดะฮ์
อำเภอ: อำเภอกูบังปาซู
การปกครอง
 • ประเภท: องค์กรปกครองส่วนท้องถิ่น
 • องค์กร: สภาเทศบาลกูบังปาซู
เขตเวลา: UTC+8 (เวลามาตรฐานมาเลเซีย)
รหัสไปรษณีย์: 06xxx
รหัสโทรศัพท์: 04-9xxxxxxx
ทะเบียนยานพาหนะ: K
เว็บไซต์: pbt.kedah.gov.my/index.php/majlis-daerah-kubang-pasu/
บูกิตกายูฮีตัม (มลายู: Bukit Kayu Hitam "ภูเขาไม้ดำ") หรือ ควนไม้ดำ เป็นเมืองหนึ่งของรัฐเกอดะฮ์ ประเทศมาเลเซีย ตั้งอยู่ทางตอนบนของประเทศใกล้กับเมืองจังโหลน และติดกับชายแดนไทยด่านจังโหลน ตำบลสำนักขาม อำเภอสะเดา จังหวัดสงขลา
บูกิตกายูฮีตัม เป็นปลายทางด้านทิศเหนือของทางด่วนเหนือ–ใต้ในมาเลเซีย ซึ่งปลายทางด้านทิศใต้ของถนนสายดังกล่าวอยู่ที่นครโจโฮร์บะฮ์รู รัฐยะโฮร์ ทางใต้ของประเทศ ซึ่งเป็นที่ตั้งของจุดผ่านแดนไปสิงคโปร์ อย่างไรก็ตามทางด่วนเหนือ–ใต้ในบูกิตกายูฮีตัมก็เชื่อมต่อเข้ากับถนนเพชรเกษมของไทย และสามารถเดินทางต่อมายังกรุงเทพมหานครได้
ด่านชายแดน

ด่านชายแดนเปิดให้บริการทุกวันระหว่าง 5 นาฬิกาถึง 23 นาฬิกา ตามเวลาประเทศไทย (6 นาฬิกาถึงเที่ยงคืนตามเวลามาเลเซีย) สำหรับยานพาหนะขนาดเล็ก ส่วนด่านสำหรับยานพาหนะขนส่งสินค้าเปิดให้งาน 24 ชั่วโมงตั้งแต่วันที่ 18 มิถุนายน ค.ศ. 2019 โดยมีระยะเวลาทดลองใช้สามเดือน
ภาพ

แสตมป์ขาเข้าสำหรับพลเมืองมาเลเซียจากบูกิตกายูฮีตัม
แสตมป์ขาออกจากบูกิตกายูฮีตัม
หลักเขตแดนบูกิตกายูฮิตัม–สะเดา หันหน้าไปยังบูกิตกายูฮีตัม
ดูเพิ่ม

ทางด่วนเหนือ–ใต้ (ประเทศมาเลเซีย)|ทางด่วนเหนือ–ใต้
ทางหลวงสหพันธ์มาเลเซียหมายเลข 1
แหล่งข้อมูลอื่น

คู่มือการท่องเที่ยว บูกิตกายูฮีตัม จากวิกิท่องเที่ยว (ในภาษาอังกฤษ)
อำเภอคลองหาด

| อำเภอคลองหาด |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Khlong Hat
คำขวัญ: คลองหาดเข้มแข็ง แหล่งท่องเที่ยวเชิงนิเวศ เศรษฐกิจพอเพียง
แผนที่จังหวัดสระแก้ว เน้นอำเภอคลองหาด
พิกัด: 13°26′56″N 102°17′59″E﻿ / ﻿13.44889°N 102.29972°E﻿ / 13.44889; 102.29972
ประเทศ:  ไทย
จังหวัด: สระแก้ว
พื้นที่
 • ทั้งหมด: 417.082 ตร.กม. (161.036 ตร.ไมล์)
ประชากร (2564)
 • ทั้งหมด: 38,992 คน
 • ความหนาแน่น: 93.49 คน/ตร.กม. (242.1 คน/ตร.ไมล์)
รหัสไปรษณีย์ : 27260
รหัสภูมิศาสตร์: 2702
ที่ตั้งที่ว่าการ: ที่ว่าการอำเภอคลองหาด ถนนวัฒนานคร-ทุ่งขนาน ตำบลคลองหาด อำเภอคลองหาด จังหวัดสระแก้ว 27260
 ส่วนหนึ่งของสารานุกรมประเทศไทย
คลองหาด เป็นอำเภอหนึ่งของจังหวัดสระแก้ว
ที่ตั้งและอาณาเขต

อำเภอคลองหาดตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอเขาฉกรรจ์และอำเภอวัฒนานคร
ทิศตะวันออก ติดต่อกับอำเภออรัญประเทศ และจังหวัดพระตะบอง (ประเทศกัมพูชา)
ทิศใต้ ติดต่อกับอำเภอสอยดาว (จังหวัดจันทบุรี)
ทิศตะวันตก ติดต่อกับอำเภอวังสมบูรณ์และอำเภอวังน้ำเย็น
การแบ่งเขตการปกครอง > การปกครองส่วนภูมิภาค

อำเภอคลองหาดแบ่งพื้นที่การปกครองออกเป็น 7 ตำบล 69 หมู่บ้าน
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | คลองหาด | Khlong Hat | 13 | 10,191 |
| 2. | ไทยอุดม | Thai Udom | 9 | 4,774 |
| 3. | ซับมะกรูด | Sap Makrut | 11 | 5,615 |
| 4. | ไทรเดี่ยว | Sai Diao | 9 | 4,311 |
| 5. | คลองไก่เถื่อน | Khlong Kai Thuean | 11 | 6,265 |
| 6. | เบญจขร | Benchakhon | 10 | 4,482 |
| 7. | ไทรทอง | Sai Thong | 8 | 3,434 |
การแบ่งเขตการปกครอง > การปกครองส่วนท้องถิ่น

ท้องที่อำเภอคลองหาดประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลตำบลคลองหาด ครอบคลุมพื้นที่ตำบลคลองหาดทั้งตำบล
องค์การบริหารส่วนตำบลไทยอุดม ครอบคลุมพื้นที่ตำบลไทยอุดมทั้งตำบล
องค์การบริหารส่วนตำบลซับมะกรูด ครอบคลุมพื้นที่ตำบลซับมะกรูดทั้งตำบล
องค์การบริหารส่วนตำบลไทรเดี่ยว ครอบคลุมพื้นที่ตำบลไทรเดี่ยวทั้งตำบล
องค์การบริหารส่วนตำบลคลองไก่เถื่อน ครอบคลุมพื้นที่ตำบลคลองไก่เถื่อนทั้งตำบล
องค์การบริหารส่วนตำบลเบญจขร ครอบคลุมพื้นที่ตำบลเบญจขรทั้งตำบล
องค์การบริหารส่วนตำบลไทรทอง ครอบคลุมพื้นที่ตำบลไทรทองทั้งตำบล
↑  "ระบบสารสนเทศเพื่อการบริหาร". stat.bora.dopa.go.th.
ปาดังเบซาร์ (ประเทศมาเลเซีย)

สำหรับเมืองในประเทศไทย ดูที่ เทศบาลเมืองปาดังเบซาร์
| ปาดังเบอซาร์ Padang Besar Mukim Titi Tinggi, ڤدڠ بسر, 巴东勿刹 |
| --- | --- |
เมือง
สถานีรถไฟปาดังเบอซาร์
สมญา: Padang, P.B., Border Town, Shopping Heaven
ปาดังเบอซาร์ที่ตั้งในประเทศมาเลเซีย
พิกัด: 6°39′38″N 100°19′18″E﻿ / ﻿6.66056°N 100.32167°E﻿ / 6.66056; 100.32167
ประเทศ:  มาเลเซีย
รัฐ: ปะลิส
การปกครอง
 • สภานิติบัญญัติแห่งรัฐปะลิส (DUN): Khaw Hock Kong
ความสูง: 27 เมตร (89 ฟุต)
ความสูงจุดสูงสุด: 810.2 เมตร (2,658.1 ฟุต)
ความสูงจุดต่ำสุด: 0 เมตร (0 ฟุต)
ประชากร (2008)
 • ทั้งหมด: ประมาณ 10,000 คน
เขตเวลา: UTC+8 (MST)
รหัสไปรษณีย์: 02100
รหัสพื้นที่: 04
ปาดังเบอซาร์ (มลายู: Padang Besar) หรือ ปาดัง เป็นเมืองบริเวณชายแดนไทย-มาเลเซีย ตั้งอยู่ในรัฐปะลิส ห่างจากเมืองกางาร์ 35 กิโลเมตร และนครหาดใหญ่ 57 กิโลเมตร อยู่ใกล้กับตำบลปาดังเบซาร์ อำเภอสะเดา จังหวัดสงขลาของไทย
เศรษฐกิจ

ปาดังเบอซาร์เป็นประตูสู่ประเทศมาเลเซียของคนไทย ถ้าเดินทางมาทางอำเภอสะเดา
ประชากร

มีประชากรประมาณ 10,000 คน แบ่งเป็น
ชาวมลายู: 73.52%
ชาวจีน: 23.23%
ชาวอินเดีย: 2.82%
อื่น ๆ: 0.59%
ประชากร > ภาษา

ใช้ภาษามลายูเป็นภาษาทางการ
แหล่งข้อมูลอื่น

Tourism Malaysia - Padang Besar
นางงามนานาชาติ 2019

| นางงามนานาชาติ 2019 |
| --- | --- |
สิรีธร ลีห์อร่ามวัฒน์, นางงามนานาชาติ 2019
วันที่: 12 พฤศจิกายน 2019
สถานที่จัด: โตเกียวโดม ซิตี้ ฮอลล์, เขตบุงเกียว, โตเกียว, ญี่ปุ่น
ถ่ายทอดทาง: โฆษกเจ้าภาพ: Ustream เพลย์สเตชัน เน็ตเวิร์ก นิโกะ นิโกะ โดกะ ยูทูบ Panamericana Television เอ็นเอชเคโฆษกร่วมเป็นเจ้าภาพ: ทีวีโตเกียว
เข้าร่วมประกวด: 83
ผ่านเข้ารอบ: 15
เข้าร่วมครั้งแรก: บูร์กินาฟาโซ อิเควทอเรียลกินี
ถอนตัว: หมู่เกาะคุก คิวบา กือราเซา อียิปต์ เอธิโอเปีย ฮังการี ไอร์แลนด์ คาซัคสถาน เคนยา เกาหลี เลบานอน  มาดากัสการ์ มอลโดวา อุซเบกิสถาน
กลับมาเข้าร่วม: อาร์มีเนีย เบลารุส เบลีซ กัมพูชา แคเมอรูน อิตาลี ไลบีเรีย โมร็อกโก ไนจีเรีย นอร์เวย์ เซาท์ซูดาน ตาฮีตี ตูนิเซีย ยูกันดา แซมเบีย
ผู้ชนะเลิศ: สิรีธร ลีห์อร่ามวัฒน์    ไทย
ชุดประจำชาติยอดเยี่ยม: เหงียน ทวง ซาน    เวียดนาม
← 20182022 →
นางงามนานาชาติ 2019 (อังกฤษ: Miss International 2019) เป็นการจัดประกวดนางงามนานาชาติครั้งที่ 59 นางงามนานาชาติ 2019รอบตัดสินวันที่ 12 พฤศจิกายน 2019 ที่ โตเกียวโดม ซิตี้, โตเกียว, ญี่ปุ่น โดย มารีเอม เวลาซโก นางงามนานาชาติ 2018 ชาวเวเนซุเอลา สวมมงกุฎให้ สิรีธร ลีห์อร่ามวัฒน์ สาวงามจากประเทศไทย